NaiveNeuron/SloPal huggingface dataset:
Fico, Robert, podpredseda NR SR (2011-03-22):
Ďakujem pekne. Vážená pani ministerka, je typické pre vládnu koalíciu, že na všetky nedemokratické rozhodnutia, ktoré ide urobiť, používajú argumentáciu zla, zločinov a všetkého zlého, čo napáchala vláda, ktorej som bol predsedom. Znovu vám chcem pripomenúť, pani ministerka, že kým vy ste sudcom a prokurátorom brali platy, my sme im ich dávali. V čase, keď nerobíte nič, len politikárčite, a nie je za vami žiadny výsledok, pokiaľ ide o prokuratúru a súdy, som sa vás pýtal, prečo ste zatajili rezolúciu Výboru ministrov spravodlivosti v rámci Rady Európy, ktorá ocenila to, čo robil Štefan Harabin ako minister spravodlivosti v boji proti súdnym prieťahom? Pochváľte sa aj vy niečím takýmto. Všetci vám zatlieskame a povieme, áno, aj pani ministerka spravodlivosti niečo robí v tejto oblasti. Ale vy nerobíte nič. Len chodíte pre pokyny na Koaličnú radu, organizujete tlačové konferencie a oznamujete každý deň jeden krok za druhým k nedomokratizácii súdnictva a prokuratúry. A druhá vec, ktorú chcem povedať. Na jednej strane priznáte, pani ministerka, že nikto z prokuratúry nesedel v pracovnej skupine. Priznáte aj to, že nebol pozvaný prokurátor, v danom prípade prvý námestník, na vládu ani do Legislatívnej rady. Týchto ľudí ste vylúčili, ale že ste rokovali s prokurátormi. Tak teda oznámme slovenskej verejnosti, s kým ste rokovali. Rokovali ste s pánom Čentéšom, s vaším kandidátom na generálneho prokurátora, ktorý v mene zvolenia vám odsúhlasí všetko na svete. Všetko, všetko na svete. Povedzte mi, čo je na tom objektívne, ak rokujete o tomto šialenom návrhu zákona s človekom, ktorého ste si vybrali za generálneho prokurátora?! Prosím vás, nerobte z nás hlupákov! (Potlesk.)
Danko, Andrej, podpredseda NR SR (2024-01-10):
K voľbe je nie spravodajca.
Kollár, Boris, predseda NR SR (2022-03-17):
Prosím, prezentujme sa a hlasujeme. (Hlasovanie.) Prítomných 129 poslancov, za 127, zdržali sa 2. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím pani spravodajkyňu, aby uviedla hlasovanie.
Laššáková, Jana, podpredsedníčka NR SR (2014-02-13):
Pán poslanec Mikloško, nech sa páči.
Lipšic, Daniel, poslanec NR SR (2012-05-10):
Ja len na pána poslanca Muňka, ja som za SPP nehlasoval, to ste si asi poplietli. Ja som bol v druhej vláde, čiže to len ako na upozornenie. Ale vo vzťahu k mojim krokom a rozhodnutiam, vždy som mal pocit, že dôležité je pri výkone verejnej funkcie, keď sa preverujú podozrenia z korupcie, aby to išlo voči každému, kto je podozrivý. Nielen voči tým druhým, ale aj voči tým vlastným, pokiaľ tie podozrenia sú naozaj vážne. To je medzi nami, podľa mňa, zásadný rozdiel. Vy máte pocit, že je potrebné preverovať korupciu len u tých iných, u tej inej farby. Podľa mňa lakmusový papier úprimnosti boja proti korupcii je, či sa stíhajú aj vlastní. Veľká dráma, viete, stíhať tých iných, to robí aj Janukovič na Ukrajine. To nejaká veľká dráma nie je, ubezpečujem vás. Za vašej bývalej vlády najväčšie prípady korupčného stíhania bol prípad Wänkeho jabĺk. Naozaj blahoželám. Na Slovensku nebola žiadna iná korupcia štyri roky. Najzávažnejšia korupcia bola, že niekto mal chuť na jablkový kompót. Tomu nemôžete veriť podľa mojej mienky ani vy. A preto verím, že po poučení aj z predchádzajúcej vlády, ale aj z našej vlády, by som rád tomu veril, rád by som tomu veril, že súčasná vláda bude postupovať inak. Či je to viera v zázrak, to už neviem posúdiť, ale kvôli Slovensku by som tomu rád veril.
Hrušovský, Pavol, podpredseda NR SR (2011-07-12):
Ďakujem za uvedenie návrhu. Teraz poprosím pána predsedu výboru pre financie a rozpočet, aby informoval Národnú radu o stanovisku výboru k predloženému vládnemu návrhu zákona. Nech sa páči, pán predseda.
Danko, Andrej, predseda NR SR (2017-09-06):
Pristúpime k hlasovaniu o výboroch. Prosím, prezentujme sa a hlasujme. (Hlasovanie.) Prítomných 136 poslancov, za 124, proti žiaden, zdržalo sa 12. Konštatujem, že sme uvedený návrh schválili. Teraz budeme hlasovať o bode 13 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 483/2001 Z. z. o bankách (tlač 647). Spravodajkyňou je členka výboru pre financie a rozpočet poslankyňa Irén Sárközy, prosím ju, aby hlasovanie uviedla. (Hlasovanie o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 647.)
Mierna, Anna, poslankyňa NR SR (2022-06-15):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet, ústavnoprávnemu výboru a Výboru Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 9. septembra 2022 a gestorský výbor do 12. septembra 2022. Dajte, prosím, hlasovať o uvedenom návrhu.
Pellegrini, Peter, predseda NR SR (2024-01-09):
Pán poslanec Grendel. A poprosím všetkých, aby reagovali na predrečníka. (Reakcia z pléna.)
Laššáková, Jana, podpredsedníčka NR SR (2015-05-27):
Pani poslankyňa Gabániová, nech sa páči.
Paška, Pavol, predseda NR SR (2014-09-24):
Áno, som vás vyzval, aby, že budeme hlasovať o návrhu pána poslanca...
Budaj, Ján, minister životného prostredia SR (2020-11-25):
Ďakujem pekne. Odolám pokušeniu urobiť si exkurziu do sveta pána Kuffu, pretože iste k tomu ešte budeme mať príležitosť. Ja chcem uistiť aj jeho, že tento, tento zákon naozaj nič nehanobí ani nebrzdí. Naopak zhodnocuje to, čo sa doteraz vyhadzuje. Pokiaľ ide o výšku, predstaviteľ opozície, ktorá kedysi vládla 12 rokov a má na svedomí to, že doteraz sa porušujú záväzky, z roka na rok ste prekladali platnosť zákona, dávno malo byť, Slovensko malo mať separovaných viac než polovicu odpadov, nie zasypávať skládky potravinami. Áno, potravinami, ale dávno separovať a dať to na prospech niečomu a nesiete zodpovednosť za to, že musíme riešiť teraz. Ale pre otázku, že či niekomu ubudne, no veď aj tento rok stúpnu poplatky za skládkovanie, a preto aj tento koláč bude väčší a vôbec nikomu neubudne. Musíme sa dostať z toho, že zasypávame u nás polia odpadom a nechávame našim deťom neporiadok a vlastne budúcu environmentálnu záťaž, kde sú často umelé hmoty, kde sú tie potraviny a iné hodnotné veci pomiešané s nepoužiteľnými vecami. Musíme sa naučiť, ako som si dovolil už povedať, byť hospodármi vo svojej krajine. Takže verím, že tento, táto malá novela umožní, aby envirofond oceňoval aj tieto obce, ktoré sa vydali na cestu zhodnotenia potravín tak, aby ešte priniesli úžitok, aby neskončili spolu s igelitovými taškami a iným nevytriedeným odpadom kdesi v skládke. Ďakujem veľmi pekne.
Petrák, Ľubomír, poslanec NR SR (2020-04-28):
Ďakujem pekne za slovo, pán predsedajúci. Vážený pán kolega, budem mať tri poznámky k vášmu vystúpeniu. Myslím si, že ste úplne správne pomenovali kontinuitu opatrení, ktoré vláda ide robiť v programovom vyhlásení vlády aj vo svojich ďalších krokoch počas svojho pôsobenia, a hovorí to o tom, že tie opatrenia boli asi namieste, ktoré prijímala vaša vláda a ministerstvo pod vaším vedením. A hovorí to aj o tom, že v prípade sociálnych opatrení by sme nemali robiť nejaké zásadné obraty, lebo ide o to, aby tí najzraniteľnejší v našej spoločnosti mali istoty, stabilitu, aj keď veľmi krehkú. Absolútne s vami súhlasím, že pre všetky opatrenia, ktoré sú pomenované v programovom vyhlásení vlády, sú potrebné obrovské finančné investície a krytie, ktoré v tejto chvíli aj v kombinácii s koronakrízou pravdepodobne nebudú k dispozícii. A som zvedavý rovnako ako vy, ako sa s týmito výzvami nová vláda vysporiada. A tretiu poznámku, ktorú si neodpustím. Pomenovali ste vo svojom vystúpení prioratívne (pozn. red.: správne „pejoratívne“) osočovanie pracovníkov rezortu. Ja by som chcel poukázať rovnako ako vy, že personálne obsadenie štátnych orgánov, ministerstiev, úradov práce a všetkých ďalších by asi nemalo podliehať zmenám pri každej zmene vládnej garnitúry. Spoločne sme prežili už aj situáciu v roku 2010, keď ľudia, ktorých sme my nevymenili po predchádzajúcej vláde a nová vláda vymenila s jednoduchým tvrdením, že sú ľudia, ktorí kolaborovali so SMER-om. Dámy a páni, toto nie je politická kultúra. A toto nie je ani záruka odbornosti, za ktorú ju chcete schovávať. Ďakujem pekne.
V. Veteška, podpredseda NR SR: (2005-02-02):
vládnom návrhu zákona, ktorým sa mení a dopĺňa zákon č. 416/2002 Z. z. o navrátení nezákonne vyvezených kultúrnych predmetov (tlač 1008). Vládny návrh zákona ste dostali ako tlač č. 1009, návrh na jeho pridelenie na prerokovanie výborom máte v rozhodnutí č. 1020. Prosím ministra školstva Slovenskej republiky pána Fronca, aby návrh zákona uviedol.
Bugár, Béla, podpredseda NR SR (2010-10-13):
Ďakujem. Otváram všeobecnú rozpravu. Pýtam sa, či sa hlási niekto ústne do rozpravy. Nie je to tak. Vyhlasujem rozpravu za skončenú a prerušujem rokovanie o tomto bode programu. Ďalším bodom programu je Správa o makroekonomickom vývoji a vývoji verejných financií Slovenskej republiky za I. polrok 2010 a predikcia vývoja do konca roka (tlač 85). Správu znovu uvedie pán podpredseda vlády a minister financií Ivan Mikloš. Nech sa páči.
Blanár, Juraj, podpredseda NR SR (2021-05-04):
Ó, prepáčte, pán spravodajca, nech sa páči, informujte ešte o hlasovaní.
Číž, Miroslav, poslanec NR SR (2017-02-09):
Bohužiaľ, usúdil som, že nemá význam vôbec uvádzať fakty, lebo sú všeobecne známe. Každý, kto chce zaujať seriózne stanovisko k tomu, tak si len pozrie. Nie je problém si pozrieť všetky výsledky kontrol, ktoré sa tam uskutočnili. Pani poslankyňa, keď sme už teda pri tom, len to potom neplatí, to sú podplatení, to sú, ja neviem, čo ste tu všetko navyprávali. A čiže je pravda to, čo vyprávate vy, nespochybniteľná. Vy ste jedinou nositeľkou pravdy, OĽANO, a ešte aj tie aktivity, ktoré smerovali voči Tomanovej. Že tam sú také veci, že niekde je aj právo na súkromie, že niekde sú súrodenecké väzby, že niekde sú štyri, štyri deti, nie je žiadny problém ich rozhádzať hore-dole a tak ďalej. Ale to ja považujem za necitlivé k tým deťom, absolútnym spôsobom. Že sú tam ľudia, ktorí sú už dávno v tých, v tých pozíciách, že budú za chvíľu osvojené, ale napriek tomu ich surovo pani ombudsmanka uvádza tam, akože sa nachádzajú ešte na príkaz v tomto detskom domove. Ako je to možné? V tom je ten zásadný problém. Keby som videl, že je tu úprimná snaha alebo pochybnosť, tak nech pani ombudsmanka povie, že to je pochybnosť, a budeme hľadať, pozerať a budeme pokorne posudzovať fakty, čo sa to tu stalo. Kydanie na jednu ženu, ktorá je naozaj, ak niečo, tak si zaslúži, ale absolútne vážny spoločenský obdiv. V tom je môj problém, a preto vystupujem takto.
B. Bugár, podpredseda NR SR: (2005-01-20):
Pán minister, nech sa páči, môžete odpovedať.
P. Hrušovský, predseda NR SR: (2004-12-02):
(Hlasovanie.) 137 prítomných, 60 za návrh, 18 proti, 57 sa zdržalo, 2 nehlasovali. Národná rada Slovenskej republiky návrh poslanca Buriana neschválila. Teraz poprosím pána poslanca Ivanka, aby ako poverený spravodajca ústavnoprávneho výboru uviedol návrhy hlasovaní k prerokúvanému návrhu poslanca Národnej rady Slovenskej republiky Tibora Cabaja na vydanie zákona, ktorým sa mení a dopĺňa zákon č. 333/2004 Z. z. o voľbách do Národnej rady Slovenskej republiky (tlač 889). Páni poslanci, pán poslanec Kaliňák. Nech sa páči, pán poslanec Ivanko. A. Ivanko, poslanec: Ďakujem pekne za slovo, pán predseda. Sme v treťom čítaní, preto otvorte rozpravu. Zo spoločnej správy ani z rozpravy nevyplynuli žiadne pozmeňujúce návrhy, takže sme v treťom čítaní.
Kazda, Radovan, poslanec NR SR (2020-11-27):
Ďakujem. Pán predsedajúci, dajte, prosím, hlasovať o tom, že Národná rada Slovenskej republiky prerokuje návrh vlády v skrátenom legislatívnom konaní.
Laššáková, Jana, podpredsedníčka NR SR (2014-06-03):
S reakciou pán poslanec Mičovský. Nech sa páči.
Blaha, Ľuboš, poslanec NR SR (2021-10-21):
Ďakujem pekne. Do poslednej chvíle som od koaličných poslancov čakal, že sa dostanú k tej hlavnej myšlienke, že za druhú svetovú vojnu predsa môže Robert Fico. Ale dozvedeli sme sa, že za druhú svetovú vojnu môže ruský národ, to muselo prísť. Pán Žiak z SaS, on obhajoval Mníchovskú dohodu. To sa tu ešte nestalo. To myslím, že naposledy dával Šaňo Mach. Toto bol historický okamih. Liberálny poslanec SaS obhajoval mníchovskú zradu a s argumentom, že čo už teda tí lídri na Západe mali robiť, keď už museli v roku ´38 vedieť, oni mali predtuchu, že Rusi spáchajú Katyň v roku 1940, a oni už vedeli dopredu, že Rusi sa dohodnú s Hitlerom v pakte o rok neskôr. Oni to už dopredu vedeli! Oni mali Sibyly medzi sebou a na základe toho teda urobili tento mníchovský diktát. (Povedané s pobavením.) To je tak niečo neuveriteľne hlúpe a primitívne, čo tu predvádzajú títo ľudia. Ja sa hanbím a mám taký pocit prenesenej hanby ako človek, ktorý teda napísal niekoľko kníh o politológii a histórii, že to sa naozaj len tak nezažije. Pán Krúpa tu dokonca spomínal, že ruská zrada v roku 1848 a ´49 a najväčší zradca bol Ľudovít Štúr, že, ktorý potom obhajoval Rusko v Slovanstve a svet budúcnosti? A najväčší zradca bol Francisci a Daxner, ktorí bojovali po boku Rusov proti Maďarom. To sú najväčší zradcovia národa. To sme sa dozvedeli od drahých liberálnych kolegov. To je už neuveriteľné, jak dokážu šlapať nielen proti, voči ruskému národu, ale ešte aj voči našim národným buditeľom. To je šialené. A prepáčte, ten pán, neviem, zabudol som meno, ktorý tu hovoril o Rimavskej Sobote. No my, áno, pán kolega, my budeme ďalej vyzývať to Slovensko dole, to Slovensko, tých bežných pracujúcich ľudí, aby povstalo proti vám hore, aby povstalo proti vám papalášom z vládnej koalície, voči bande primitívov a aby vás dali dole. A to budeme robiť neustále. Páni kolegovia, prosím, učiť sa, učiť sa, učiť sa! Ďakujem pekne.
Žitňanská, Jana, poslankyňa NR SR (2022-10-04):
Ďakujem veľmi pekne. Neviem, či to nebol potlesk, aby sa pán minister ešte vrátil, ale sľubujem, že sa vráti. Takže dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony (tlač 972). Národná rada Slovenskej republiky uznesením č. 1448 z 10. mája 2022 pridelila návrh zákona na prerokovanie ústavnoprávnemu výboru, Výboru Národnej rady Slovenskej republiky pre financie a rozpočet a výboru pre sociálne veci. Určila zároveň výbor pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona, tlač 972, prerokovali a odporučili Národnej rade Slovenskej republiky schváliť všetky určené výbory. Z uznesení výborov vyplýva sedem pozmeňujúcich návrhov. Gestorský výbor odporúča návrh zákona v znení schválených pozmeňujúcich a doplňujúcich návrhov schváliť. Gestorský výbor odporúča hlasovať o návrhoch 1 až 7 v IV. časti tejto spoločnej správy spoločne so stanoviskom gestorského výboru schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením výboru pre sociálne veci č. 201 zo 14. júna 2022. Týmto uznesením ma výbor zároveň poveril, aby som na schôdzi Národnej rady Slovenskej republiky pri prerokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, prosím, otvorte rozpravu.
V. Veteška, podpredseda NR SR: (2004-01-22):
Dávam slovo spravodajcovi, ktorého určil navrhnutý gestorský výbor pre financie, rozpočet a menu, pánovi poslancovi Zsoltovi Komlósymu. Nech sa páči, pán poslanec. Zs. Komlósy, poslanec: Ďakujem pekne za slovo. Vážený pán predsedajúci, vážený pán podpredseda vlády, kolegyne, kolegovia, dovoľte mi, aby som v zmysle zákona o rokovacom poriadku vystúpil k vládnemu návrhu zákona, ktorým sa mení a dopĺňa zákon č. 231/1999 Z. z. o štátnej pomoci v znení neskorších predpisov a o zmene niektorých zákonov, ktorý sme dostali ako tlač 509, ako spravodajca Výboru Národnej rady pre financie, rozpočet a menu. Uvedený návrh bol doručený poslancom v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel ho zaradil na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné upraviť spôsobom, ako sa navrhuje v návrhu zákona. Po rozprave budem navrhovať, aby sme tento návrh zákona posunuli do druhého čítania, a súčasne budem navrhovať, aby tento návrh zákona prerokoval okrem výboru pre financie, rozpočet a menu aj Ústavnoprávny výbor Národnej rady a výbor pre hospodárstvo, privatizáciu a podnikanie, pričom odporúčam, aby uvedené výbory prerokovali tento návrh do 30 dní a gestorský výbor, ktorým bude výbor pre financie, rozpočet a menu, prerokoval predmetný návrh do 31 dní od dnešného prerokúvania v prvom čítaní. Ďakujem pekne. Prosím, pán predsedajúci, môžete otvoriť rozpravu.
Laurenčík, Milan, podpredseda NR SR (2020-04-29):
Ďakujem. Evidujem dve faktické poznámky. Nech sa páči, pán poslanec Marian Kotleba.
Švejna, Ivan, poslanec NR SR (2015-05-12):
Ďakujem. No ja by som len chcel podčiarknuť tú myšlienku toho minimálneho dôchodku. Predsa evidentne vidno, že to nie je ani ľavicová alebo pravicová, to má jednoducho, solidarita nemá ani ľavicový, ani pravicový nádych. Jednoducho solidarita je solidarita. A ten minimálny dôchodok je solidárny a je to hlavne pre nízkopríjmové skupiny. Zdôrazňujem, nízkopríjmové skupiny. A v skutočnosti nevidím najmenší logický dôvod niekoho diskriminovať, ten, kto má málo, kto zarába málo. Však z tých peňazí, to, čo som navrhoval jednoducho, ak máte problém, že má niekto naviac tie peniaze, tak jednoducho, ak chce mať ten minimálny dôchodok, nech prevedie, nech prevedie tie peniaze do... (Ozval sa zvuk rušiaci mikrofón.) Ja sa ospravedlňujem, hej? Do Sociálnej poisťovne a zase, povedzme si rovno, to nebude veľa peňazí, ako tam, keď priznáte ten dôchodok, minimálny dôchodok aj dvojpilierovému dôchodcovi, to nebude veľa štátu stáť, pretože už tie 4 %, čo tam odvádza, jednoducho to bude skutočne strašne malý podiel, to znamená, strašne malý doplatok bude, alebo relatívne malý doplatok pre toho dvojpilierového dôchodcu, keby mal nárok normálne na minimálny dôchodok. Ja si myslím, na tom nie je nič zlého. Jednoducho, nechajte si to uležať v hlave. Ja si myslím, že pokiaľ skutočne vám záleží aj na tých nízkopríjmových skupinách, tu nejde o to hazardovanie, nehazardovanie. Tak ako som vám vysvetlil, nie každý vie, ako sa bude jeho životná trajektória chovať. Jednoducho niekto môže mať veľa detí a jednoducho a tak ďalej, tých prípadov je veľa. A skutočne by ste vyslali normálny dobrý signál. A hovorím, že keby sme to urobili spolu, tak to by bol krásny signál aj pre ľudí, jednoducho, že sa vieme dohodnúť na nejakej základnej solidarite vo forme minimálneho, respektíve základného dôchodku. Ďakujem.
Kuffa, Štefan, poslanec NR SR (2015-06-18):
No, nechcem prilepšovať tam, kde by sa nemalo, určite nie. Tie bytovky naozaj sú veľkým problémom, pretože tie bytové jadrá sú staré, tie staré bytové domy ako boli stavané, tak tam je všetko nielen cítiť, ten dym, zápach, ale však aj počuť. Myslím si, že nové bytové domy už trošku viac sú riešené ako tento problém. A to je presne toto, Igor, čo si naznačil. Takto dnes sme v autách, zajtra budeme v bytoch. Myslím si, že mnohí ľudia nebudú s tým spokojní. Ja som tu za ochranu detí, aj som to povedal, aj dokonca tých, ktoré sú ešte nenarodené, teda aj v tom prenatálnom období. Je to veľký problém. Lenže samými zákazmi a príkazmi, dovolím si povedať a to tvrdím, to ani nedosiahneme. My máme prijatý zákon na ochranu nefajčiarov, ktorý tu bol pred rokom a pol, sme to tu preberali. Zoberte si, tak ako pán kolega Jasaň spomínal, to že my samotní poslanci Národnej rady nerešpektujeme tento zákon. Ja už zas taký citlivý na to nie som možno, či už ide o kolegov na balkóne alebo niekde v tých priestoroch, ale videl som ich, že fajčia v priestoroch takých, kde by nemali fajčiť. Nie som taký precitlivený, to predýcham zase iným vzduchom, preriedim to, ale ja som chcel povedať aj túto vec, že samotné prijatie tohto zákona nevyrieši ten problém, naopak, vnímam ho ako veľký a vážny zásah do súkromia života, do mnohých rodín, kde v podstate naozaj to môže vyvolávať problémy. Kolegyni len chcem toľko povedať, že ani zďaleka všetkému nerozumiem, ani sa necítim byť kompetentným na to, že by som všetkému rozumel. Myslím si, že na mnohé veci s veľkou pokorou sa pozerám, ale tu stojím tentoraz naozaj na strane človeka, ľudí ako takých, nie na strane fajčenia, ja som sám nefajčiar.
Blanár, Juraj, podpredseda NR SR (2021-04-30):
Ďalšia, pani poslankyňa Sulanová, nech sa páči.
Kažimír, Peter, podpredseda vlády a minister financií SR (2012-09-20):
Pár slov. Ja by som zhrnul. Ako viete, že mám odpoveď pripravenú, ale musím povedať, že napríklad v prípade vzniku tejto Rady vlády pre Partnerskú dohodu, že okolo nej bola celkom vzrušujúca debata. Nie tak medzi ministrami, ale medzi úradníkmi jednotlivých rezortov. A môžem kľudne prezradiť, že povedzme, povedzme rezort financií a jeho úradníci sa mohli cítiť ohrození alebo znepokojení a zvyšujúcou sa povedzme optickou váhou rezortu zahraničných vecí, ktorý dostal naozaj kľúčovú úlohu v tejto agende. Ja tu musím povedať, že tak ako väčšina rezortov sme odmietli obavy úradníkov na našich rezortoch, že by toto nóvum malo poškodiť váhu tej alebo onej osobnosti vo vláde. Pretože v prvom rade ide o to, aby sme zvládli proces čerpania európskych fondov. A vy všetci veľmi dobre viete, že je to detskou a stále chronickou pretrvávajúcou chorobou Slovenska, že nevieme efektívne čerpať eurofondy. Z tohto pohľadu, myslím, že každý z nás, z členov vlády podporí tú zmenu. To znamená, podporí zmenu. Pretože zachovanie terajšieho stavu neznamená lepšiu kvalitu. Možno, ako ideme do istého experimentu z hľadiska spôsobu komunikácie, z hľadiska formovania priorít a verte mi, že je to veľké sústo, keď máme proste sedieť za jedným stolom so zástupcami či už odborov, ale kľúčovo, kľúčovo zamestnávateľov, s predstaviteľmi vedy, vyšších územných celkov, miest a obcí. Je to určite ťažšia cesta ako zavrieť sa niekde v politickom kabinete a rozhodiť tie témy po stole tak, ako by to možno vyhovovalo tej alebo onej ideológii, tej alebo onej skúsenosti. Ale staviam sa plnou váhou za to, že urobiť túto zmenu má význam, pretože dnes to nefunguje dobre. A my sme svedkami toho, že či už to prvé programovacie obdobie alebo to druhé nebolo ani ideálne nadizajnované a už vôbec ďaleko od ideálnosti je jeho samotná realizácia. Čiže niekto to môže označovať za experiment, niekto za ťažšiu cestu, ale v každom prípade každá zmena by mala pomôcť lepšiemu výsledku. (Potlesk.)
Simon, Zsolt, poslanec NR SR (2014-01-28):
Ďakujem pekne, vážený pán predseda, ja by som navrhol zaradiť do programu správu o stave prác a dôvodov predĺženia lehoty na geologický prieskum uránovo-molybdénových rúd v košickej lokalite Jahodná, a to v lehote do 15 dní pre ministra životného prostredia. Odôvodnenie: Ľudia v Košiciach aj v okolí sa vyjadrili proti ťažbe uránu v tejto lokalite. Národná rada v roku 2010 menila zákony tak, aby sa brali do úvahy aj názory občanov a miest a obcí v danej, v danom regióne. A ako vidíme, minister vydal predĺženie tejto lehoty bez súhlasu alebo v rozpore s názorom obcí a miest z daného regiónu, preto žiadam, aby takáto správa do Národnej rady bola predložená a minister prišiel a vysvetlil dôvody, prečo to predlžuje a prečo posúva bližšie možnosť ťažby uránu v tejto lokalite.
Duchoň, Daniel, poslanec NR SR (2012-04-04):
Ďakujem pekne. Zvolávam ustanovujúcu schôdzu výboru pre financie a rozpočet do miestnosti č. 31 v okamihu, ako sa začínajú spočítavať hlasy. Ďakujem.
Grendel, Gábor, podpredseda NR SR (2020-12-09):
Prezentujme sa a hlasujme. (Hlasovanie.) Prítomných 140 poslancov, za 91, proti 24, zdržalo sa 25, hlasovali všetci prítomní. Konštatujem, že aj tento návrh prerokujeme v skrátenom legislatívnom konaní. Teraz zvolávam krátke grémium a vyhlasujem prestávku do 11.50 hod., potom budeme pokračovať v rokovaní o vládnom návrhu ústavného zákona, ktorým sa mení a dopĺňa ústavný zákon o bezpečnosti štátu. (Zasadnutie poslaneckého grémia.) (Po zasadnutí poslaneckého grémia.)
Šimečka, Michal, podpredseda NR SR (2024-01-19):
Ďakujem pekne. Pán poslanec Šmilňák.
B. Bugár, podpredseda NR SR: (2004-03-10):
J. Miklušičák, poslanec: Ďakujem, pán predsedajúci. V rozprave vystúpil pán minister a povedal, že tento návrh ide nad rámec zákona a nemožno o ňom hlasovať, nad rámec návrhu.
Suja, Miroslav, poslanec NR SR (2022-09-28):
Ďakujem za slovo, pán predsedajúci. Ja súhlasím s predrečníkom, s jeho vystúpením, ale tiež by som podotkol, že ako prvá vec vôbec bola možnosť odvolať Mikulca, ktorý celý čas kryje Matovičovi chrbát, vážení kolegovia zo SaS-ky, celý čas. A ako ste zahlasovali? Zdržali ste sa. Ak ste chceli sa zbaviť Matoviča a oslabiť ho, to bol prvý krok, kde ste sa mohli postaviť, takže, pán kolega, súhlasím s tebou, ale už vtedy sa mohla SaS-ka ukázať, keď to myslí vážne, že sme sa mohli zbaviť ministra, na ktorého, kde priamo svedkovia hovoria, že zobral 100-tisíc euro úplatok. A pozrime sa do sály, pán kolega, nikto z OĽANO tu neni, čo by hájil Matoviča. Veľmi správne si to podotkol, nikto z OĽANO, ale predsa tu na každé vystúpenie zaznievajú faktické poznámky, ktoré ho hája. Zaujímavé, lebo tie poznámky zaznievajú z opozičných strán, od jedného-dvoch členov opozície, tak, samozrejme, že je tu, logicky sa naskytuje otázka, za čo to je. Je to ovplyvňovanie, kupovanie? Je to za to, že prejde ich zákon, ktorý pomôže len dvom ľuďom, ktorý je tu ďalej v poradí? Prečo ho stál oboje? Hovorí sa, že trafená hus zagága. Koľkokrát zagágala (povedané so smiechom) na každé vystúpenie? A tým rozprávkam, že, príbehom, čo tu hovoria, podmieňovaniam, to nikto neverí, veď to je chabé ospravedlnenie, že fakt za to by sa nehanbili ani v škôlke. Takže trafená hus zagágala a predpokladám, že aj na toto vystúpenie zagága a znova sa ozve, lebo nikto z OĽANO tu neni, kto by hájil Matoviča, ale aj tak tu pravidelne zaznieva hlas, kto ho háji. Takže, vážení kolegovia, trošku sa zamyslime, a že trestné oznámenia, že niekto sa tu kupuje, alebo nie, však za nami bol takisto s ponukou, aby sme podporili Matoviča, poslali sme ich kade ľahšie. Tak sa netvárte, že to robíte nezištne.
Pellegrini, Peter, predseda NR SR (2015-06-30):
Ďakujem veľmi pekne, vaším vystúpením, pán minister, ste otvorili rozpravu v zmysle rokovacieho poriadku. Pýtam sa, kto sa hlási do rozpravy. Končím možnosť prihlásiť sa do rozpravy. Pán Árpád Érsek, nech sa páči, máte slovo, pán poslanec. Zároveň prosím pána poslanca Petráka, aby zaujal miesto spravodajcu, ďakujem pekne.
Zmajkovičová, Renáta, podpredsedníčka NR SR (2012-12-17):
Pán poslanec Záhumenský.
Kollár, Boris, predseda NR SR (2022-06-21):
Prosím, prezentujme sa a hlasujeme. (Hlasovanie.) Prítomných 130 poslancov, za 126, zdržali sa 3, nehlasoval 1. Konštatujem, že sme schválili uznesenie k správe o finančnej stabilite. Prosím predsedu výboru pre kultúru a médiá pána poslanca Kristiána Čekovského, aby uviedol hlasovanie o návrhu uznesenia k Správe o stave vysielania v Slovenskej republike a o činnosti Rady pre vysielanie a retransmisiu za rok 2021 (tlač 955). Nech sa páči, pán poslanec, máte slovo.
B. Bugár, podpredseda NR SR: (2003-10-22):
(Hlasovanie.) Prítomných 132 poslancov, za návrh 123, proti 3, hlasovania sa zdržalo 5, nehlasoval 1. Konštatujem, že Národná rada pridelila návrh zákona výborom, určila gestorský výbor, ako aj lehoty výborom na jeho prerokovanie v druhom čítaní. Budeme pokračovať hlasovaním o vládnom návrhu zákona, ktorým sa mení a dopĺňa zákon Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov a o zmene niektorých zákonov (tlač 400). Pán poslanec Biroš, nech sa páči, môžete uviesť prvé hlasovanie. P. Biroš, poslanec: Pán predsedajúci, keďže v rozprave neodzneli žiadne doplňujúce ani pozmeňujúce návrhy, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Šeliga, Juraj, podpredseda NR SR (2021-04-01):
Poprosím o pokoj a nevykrikovať!
Kmec, Stanislav, poslanec NR SR (2018-10-16):
Pán predsedajúci, pristúpime teraz k hlasovaniu o pozmeňujúcom návrhu pána poslanca Tibora Bernaťáka, o bodoch 2 a 4, ktoré sú totožné s bodmi 1 a 2 pozmeňujúceho návrhu pána poslanca Dostála, sa už hlasovalo. Dajte, prosím, hlasovať o bode 1, 3, 5 až 26 pozmeňujúceho návrhu pána poslanca Tibora Bernaťáka.
Košútová, Magda, poslankyňa NR SR (2013-03-26):
Ďakujem. Dajte, prosím, hlasovať o bode 3 pána poslanca Fecka.
Grendel, Gábor, podpredseda NR SR (2022-12-07):
Pán poslanec Dostál bol posledný písomne prihlásený do rozpravy. Pán navrhovateľ sa hlási do rozpravy tiež, ale ešte ako mu dám slovo, dávam možnosť prihlásiť sa do rozpravy ústne, aby sme vedeli, aká dlhá ešte zhruba bude rozprava k tomuto bodu. Takže do rozpravy sa ústne prihlásili pán poslanec Benčík a pán poslanec Vetrák, končím možnosť prihlásiť sa ústne do rozpravy. Najskôr teraz vystúpi pán poslanec Svrček, nech sa páči.
Kyselica, Lukáš, poslanec NR SR (2023-02-07):
Áno. Tak.
Blaha, Ľuboš, poslanec NR SR (2013-06-19):
Ďakujem pekne, iba by som rád pripomenul členom európskeho výboru, že budeme mať zasadnutie o 12.00 hodine v miestnosti výboru. Ďakujem.
Bugár, Béla, podpredseda NR SR (2018-02-08):
Na vystúpenie pána ministra s faktickými štyria. Končím možnosť. Pán poslanec Dostál, nech sa páči.
J. Slabý, poslanec: (2007-02-09):
Pán predsedajúci, dajte, prosím, hlasovať o všetkých bodoch spoločnej správy spoločne s návrhom gestorského výboru uvedené body schváliť.
Ďuriš Nicholsonová, Lucia, podpredsedníčka NR SR (2018-05-24):
Poprosím vás o pokoj v rokovacej sále. Pán poslanec Poliačik, nechajte tak. Reagovať bude na faktické poznámky pán poslanec Galek, nech sa páči. (Reakcia z pléna.) Pán poslanec Poliačik!
Buček, Jozef, poslanec NR SR (2018-12-04):
Vážený pán predsedajúci, dávam, dávam návrh, aby sme o bode 32, o ktorom by sme mali hlasovať teraz, hlasovali až o 17.00 hod. večer.
Blanár, Juraj, podpredseda NR SR (2020-11-24):
Ďalší s faktickou poznámkou na vystúpenie pani poslankyne Letanovskej, pán poslanec Baláž, nech sa páči.
Drdul, Dominik, poslanec NR SR (2021-12-08):
Ďakujem pekne za slovo. Juraj, celým tvojím vystúpením sa niesol leitmotív asi v dvoch myšlienkach, že sme sa sem dostali, do tohto stavu, ktorý je veľmi bezútešný a veľmi frustrujúci pre každého jedného z nás, tak chybami našimi ako koalície a tak krokmi a mám pocit, že niekedy až proaktívnou snahou opozície o to, aby verejnosť istým spôsobom zavádzala a kŕmila dostatočným množstvom nezmyslov. Ale tiež tu si veľmi jasne a na rovinu povedal, že svoj osud máme v našich rukách. Naozaj je pravdou, že by sme nemuseli byť v tomto stave, nemuseli by sme byť v situácii, keď nám kolabuje zdravotníctvo, tak ako nám kolabovalo minulý rok, tak ako nám možno bude kolabovať o rok, keď sa nepoučíme zo situácie, v ktorej sme a nemuseli by sme v nej byť, aby som dokončil to, čo som začal, ak by sme sa správali racionálne, ohľaduplne, bez prehnaných emócií, bez snahy politikárčiť a vytĺkať aj z tejto veľmi nešťastnej situácie politický kapitál. A áno, ak by sme sa bavili viac za zavretými dverami a viac súkromne a menej na sociálnych sieťach a do médií. Ja ti chcem poďakovať za túto odvahu, ktorú si vyjadril v tomto svojom vystúpení, a zaželať nám, koalícii a opozícii, aby sme dokázali menej myslieť na seba a viac na ľudí vonku.
Laššáková, Jana, podpredsedníčka NR SR (2013-07-01):
Ďakujem pekne, pán spravodajca. Prerušujem rokovanie o tomto bode programu. A nasledujúcim bodom programu je prvé čítanie o návrhu poslancov Národnej rady Slovenskej republiky Pavla Freša a Ľudovíta Kaníka na vydanie zákona, ktorým sa mení a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) . Návrh zákona má parlamentnú tlač 565, návrh na jeho pridelenie na prerokovanie výborom je v rozhodnutí č. 542. Dávam slovo poslancovi Ľudovítovi Kaníkovi, aby návrh zákona uviedol. Nech sa páči, pán navrhovateľ, máte slovo.
Kollár, Boris, predseda NR SR (2022-04-27):
Prosím, prezentujme sa a hlasujeme. (Hlasovanie.) Prítomných 143, za 89, proti 19, zdržalo sa 35. Konštatujem, že sme schválili vládny návrh novely zákona č. 575/2001 Z. z. o organizácii činnosti vlády a organizácii ústrednej štátnej správy. (Potlesk.) S procedurálnym návrhom teraz vystúpi pán poslanec Pročko a pán poslanec Beluský. Nech sa páči, pán poslanec, máte slovo.
Laššáková, Jana, podpredsedníčka NR SR (2015-05-06):
Ďakujem pekne, pán minister, zaujmite miesto určené pre navrhovateľov. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Milanovi Mojšovi. Nech sa páči, pán spravodajca, máte slovo.
B. Bugár, podpredseda NR SR: (2002-07-04):
A. M. Húska, poslanec: Ďakujem. Rád by som sa opýtal pána poslanca Tatára, či tou dôslednou privatizáciou všetkou myslí aj privatizovanie štátnych podnikov v iných zahraničných organizáciách ako Transgas alebo Ruhrgas, ako sú dajmetomu celé energetické diela a štruktúry v USA a podobne. A druhú záležitosť, prosím vás, nebuďte tu zdanie, že v trhových podmienkach takzvanej dokonalej súťaže miznú podvody. Vo včerajšom Sme je článok významného amerického ekonóma Geoffreyho Sachsa a odporúčam pozrieť, ako tam píše o podvodoch amerického manažmentu, ktorý robí obrovské škody, podvody, hovorí o Enrone, hovorí o auditoch, ktoré sú absolútne zavádzajúce, hovorí o nízkej úrovni systémových analytikov v ekonomike v Amerike a toto všetko hovorí na základe toho, aká je súčasná prax práve vo voľnom trhovom hospodárstve. My si nesmieme myslieť, že tajomná ruka trhu zachraňuje situáciu, zachraňujú ju regulačné funkcie správcu trhu a v danom prípade v národnom priestore je to samozrejme štát a inde sú to dajmetomu medzištátne organizácie. Takže takto sa veci majú a nestavajme tu zdania, ktoré nemôžete legitimovať skutočnou svetovou praxou. (Zaznel zvuk časomiery.)
Gy. Bárdos, poslanec: (2001-09-19):
Pán kolega Cuper, keď dovolíš, ja ti prečítam, Divadlo Alexandra Duchnoviča nie je maďarské divadlo, Divadlo Romathan nie je maďarské divadlo. (Reakcia poslanca.) Áno, je tam Divadlo Thália, je tam divadlo Jókaiho, ale to sú štyri špecifické divadlá, ktoré majú pôsobenie celoslovenské. My sme nevyňali tieto divadlá, len chceme, aby mohli existovať, aby mohli pôsobiť ďalej. A ja som navrhol možnosť, že okrem toho, že bude ich financovať kraj, že by mohlo aj ministerstvo, alebo centrálny rozpočet by mohol prispieť na činnosť týchto divadiel. A v tomto sme sa zhodli, pán poslanec Cuper, sme sa zhodli vo výbore, kde máš aj ty tvojho kolegu, aj HZDS, aj SNS, že tento problém treba riešiť. A tento problém nie je maďarský problém, to je problém celoslovenský, to je problém týchto divadiel. A táto otázka z tvojej strany alebo z vašej strany je účelovo politickou kauzou. Samozrejme, ja to chápem, ale jednoducho je to vec, ktorá nemá politický podtón z našej strany. Podpísali to všetci z nášho gesčného výboru, ktorí chceli podpis dať na tento pozmeňujúci návrh. A ja som presvedčený a dúfam, že aspoň prijatím tohto návrhu pomôžeme týmto štyrom divadlám. Ďakujem pekne. J. Migaš, predseda NR SR: Ďalej v rozprave vystúpi pán poslanec Drobný. A po ňom pán poslanec Andrassy. Pán profesor, nech sa páči.
B. Bugár, podpredseda NR SR: (2006-01-31):
P. Kuljaček, poslanec: Ďakujem pekne, pán predsedajúci. Dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku Národnej rady vystúpil k vládnemu návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení zákona č. 667/2004 Z. z. (tlač 1425), ako spravodajca výboru Národnej rady pre financie, rozpočet a menu. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady o rokovacom poriadku Národnej rady, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši uvedenú problematiku. Pán predsedajúci, otvorte rozpravu.
Kyselica, Lukáš, poslanec NR SR (2022-11-08):
Gestorského? Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
P. Paška, predseda NR SR: (2008-06-18):
(Hlasovanie.) 129 prítomných, 65 za, 16 proti, 47 sa zdržalo, 1 nehlasoval. Aj tento návrh sme schválili.
Glváč, Martin, podpredseda NR SR (2018-09-13):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce do rozpravy prihlásiť niekto ústne. Jeden poslanec. Končím možnosť prihlásiť sa. Pán poslanec Bastrnák, nech sa páči.
L. Žitňanská, poslankyňa: (2008-01-30):
Pán poslanec Bobrík, žiaľ, odišiel, ja si ho určite zajtra nájdem. A ukážem mu na internete v starom Obchodnom vestníku, ja som si to dnes skontrolovala, keď prvýkrát použil tvrdenie, že to nebolo podľa § 263, riadne bola vyhlásená metóda verejného obstarávania podľa zákona o verejnom obstarávaní. Je to doteraz na internete v Obchodnom vestníku z roku 2000. Ukážem to pánovi poslancovi. Pán poslanec Mečiar, ja som na úvod povedala, nemám autentickú skúsenosť v privatizácii, vychádzam zo správy a hodnotím správu. A musím konštatovať to, čo som konštatovala, tá správa je zlá. Pokiaľ z vlády príde správa, ktorá bude kompletná, bude mať kompletné informácie, o ktorých tvrdíte, že táto správa ich neobsahuje, no tak zase si ju preštudujem a zase zaujmem stanovisko. Vychádzam zo správy. Predpokladala som, že keď si parlament túto správu vládnou koalíciou objednal, tak má všetky informácie, ktoré nám chcel povedať. Ďakujem pekne.
Sulík, Richard, podpredseda vlády a minister hospodárstva SR (2020-05-20):
No to by už bolo úplne zamotané, ale ja som myslel, že do konca júna že to posúvate, ale dobre, nechajme to tak. Už len jedna drobnosť. Keby to v rozprave bolo spomenuté, tak sa k tomu vyjadrím vtedy, viete? Len ja som ako nevedel, že ten dátum, lebo ja hovorím, ja by som dal ešte neskôr o niečo, ale tak máme to vydiskutované. Ďakujem.
Žitňanská, Lucia, ministerka spravodlivosti SR (2011-02-11):
Ďakujem pekne za slovo. (Ruch v sále.) Pán predseda, vážené dámy, vážení páni... (Prerušenie vystúpenia predsedajúcim.)
Novotný, Viliam, poslanec NR SR (2010-12-15):
Pán predseda, v rozprave nevystúpil žiaden poslanec, preto, prosím, dajte hlasovať o návrhu uznesenia, ktorým Národná rada schvaľuje rozpočet Úradu pre dohľad nad zdravotnou starostlivosťou na roky 2011 až 2013.
Pčolinský, Peter, podpredseda NR SR (2023-03-16):
Ďakujeme. Prerušujem rokovanie o tomto bode programu. Teraz by sme mali pokračovať tlačou 1483 a tým je prvé čítanie o návrhu poslancov Jána Szőllősa, Anny Záborskej, Vojtecha Tótha, Petra Vonsa a Jána Kerekrétiho na vydanie zákona, ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov. Návrh zákona má tlač 1483, návrh na jeho pridelenie na prerokovanie výborom je v rozhodnutí č. 1552. Dávam slovo poslancovi Jánovi Szőllősovi, aby návrh zákona uviedol. (Rokovanie o návrhu poslancov Národnej rady Slovenskej republiky Jána Szőllősa, Anny Záborskej, Vojtecha Tótha, Petra Vonsa a Jána Kerekrétiho na vydanie zákona, ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov , tlač 1483.)
Žiga, Peter, podpredseda NR SR (2024-06-20):
Prosím, prezentujme sa a hlasujme. (Hlasovanie.) 138 prítomných, 78 za, 60 proti. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Chcem vás ešte požiadať o odsúhlasenie termínu prerokovania tohto návrhu zákona v prvom čítaní. Navrhujem, aby sme tento návrh zákona, tlač 323, prerokovali v utorok 25. 6. po kompetenčnom zákone. Je všeobecný súhlas? (Súhlasná reakcia pléna.) Ďakujem pekne. Týmto sme vyčerpali všetky body hlasovania, vyhlasujem päťminútovú prestávku a budeme pokračovať v rokovaní rozpravou o... A ešte vidím, ešte vidím procedurálne návrhy. Pán poslanec Stachura, nech sa páči.
Hufková, Eva, poslankyňa NR SR (2015-11-10):
Ďakujem pekne. Vážený pán predseda, v rozprave nevystúpil žiaden poslanec. Pán predseda, budeme hlasovať o bodoch zo spoločnej správy 1 a 2 s odporúčaním gestorského výboru schváliť.
Danko, Andrej, predseda NR SR (2017-12-05):
Pán poslanec Marosz.
Záborská, Anna, poslankyňa NR SR (2024-05-02):
Ďakujem veľmi pekne za slovo. Ja myslím, že je veľmi dôležité, čo na samotnom začiatku povedal kolega Szalay a to, že pol roka po voľbách sa vlastne neurobilo takmer, takmer nič. Ja som v minulom volebnom období mala pocit, že politické strany, ktoré sú teraz pri vláde, majú v rezorte zdravotníctva úplne jasno a presne vedia, čo urobia prvý, druhý, tretí alebo štvrtý týždeň. Viackrát som bola v diskusiách s pani ministerkou Dolinkovou a mala som tento, tento pocit alebo takúto, takúto vedomosť. Ja myslím, že nestačí deklarovať sociálny zmier, ktorý, myslím, v rezorte zdravotníctva hmatateľne cítiť, že nie je. A to už nehovorím o odbornom zmieri alebo odbornej dohode. Ďakujem pekne, kolega Szalay.
Glváč, Martin, podpredseda NR SR (2018-06-18):
Pán poslanec, budete končiť alebo...?
Laššáková, Jana, podpredsedníčka NR SR (2015-05-21):
Pán spravodajca? Nie. Prerušujem rokovanie o tomto bode programu. Nasleduje prvé čítanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z . Návrh ústavného zákona je uverejnený pod tlačou 1492. Návrh na jeho pridelenie na prerokovanie výborom je v rozhodnutí č. 1502. Opäť dávam slovo pánovi poslancovi Miroslavovi Beblavému, aby za skupinu poslancov návrh ústavného zákona uviedol. Nech sa páči, pán poslanec.
Remišová, Veronika, podpredsedníčka vlády SR pre investície a informatizáciu (2020-05-14):
V prvom rade, pán poslanec, vy ste sa mali starať o to, v akom stave je informatizácia, mali ste sa starať o to, aby ľudia mali vypísané výzvy na eurofondy, mali ste sa starať o to, aby boli nejaké eurofondy presunuté, ale vy ste uzatvárali zmluvy na lietanie. Dobre. Dodatkom, o ktorom hovoríte, sa iba predlžovala doba trvania rámcovej zmluvy. Ak by ste, pán poslanec, mali pochybnosti o cene a podmienkach svojej vlastnej zmluvy, veľmi radi sa o tom porozprávame a privítame aj vyvodenie zodpovednosti voči bývalému vedeniu. A zároveň pri tejto príležitosti sa veľmi rada s vami porozprávam aj o predražených faktúrach, pokutách od Úradu pre verejné obstarávanie, kde ja musím platiť za vaše chyby, musím platiť tisíce eur, a, samozrejme, aj o ďalších veciach. Ale pre informáciu ešte pripomínam, keď rozprávame o lietaní, mali by ste daňovým poplatníkom vysvetliť svoje výlety do Číny v priebehu minulého roka, jún a november, daňových poplatníkov každý jeden let stál 80-tisíc eur. Zobrali ste si na to vládny špeciál. A zároveň pripomínam, že v priebehu posledného roka pod vedením pána Rašiho stáli zahraničné lety takmer 200-tisíc eur daňových poplatníkov. A čo sa týka toho výletu do Číny, veľmi rada by som videla konkrétne výsledky. Jediný konkrétny výsledok bol za vašej vlády, že nám do Číny odviezli zdravotnícky materiál, ktorý sme následne veľmi potrebovali. Toľko k vá..., toľko k otázke o lietaniu. Ďakujem. (Potlesk.)
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 140, za 47, proti 28, zdržalo sa 64 poslancov, 1 nehlasoval. Návrh nebol schválený. Prosím teraz pána poslanca Marosza, aby uviedol hlasovanie v prvom čítaní o návrhu poslancov Beblavého a Mihála na vydanie zákona, ktorým sa mení a dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci (tlač 1173). (Hlasovanie o návrhu poslancov Národnej rady Slovenskej republiky Miroslava Beblavého a Jozefa Mihála na vydanie zákona, ktorým sa mení a dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov , tlač 1173.)
Ľ. Petrák, poslanec: (2009-10-30):
Tvrdili ste, že táto vláda poškodila sporiteľov zmenou pravidiel. Ja vám chcem pripomenúť, v čom spočívala zmena pravidiel, aby toto zavádzanie z úst opozície nezaznievalo stále. Podstata zmeny pravidiel bola v tom, že riziko nemajú znášať iba sporitelia, ale riziko majú znášať aj správcovia fondov. V tom je podstata zmeny pravidiel. A ak chceme hovoriť o tom, že majú riziko znášať iba sporitelia, to znamená nahrávanie vašim priateľom, správcovským spoločnostiam úplne bezbrehé. Chcem povedať na záver tejto faktickej poznámky, že podľa môjho názoru rozpočet za daných podmienok tak, ako je zostavený, je to riešenie jediné možné a to riešenie je dobré.
V. Mečiar, poslanec: (2010-05-25):
Dneska vidím Dzurindu, ktorý je „pokakaný“ z toho, že nepríde do vlády, preto sa chce zapáčiť stranám maďarskej koalície za každú cenu, získať ich podporu pre tvorbu koalície a získať si ich podporu pre ciele, ktoré chce, pre ktoré deformuje svoje bývalé postoje aj svoje bývalé názory. A keď hovorí, aký to bol fantastický úspech zabrániť krajanskému zákonu, nuž ani by som nepovedal. Krajanský zákon síce neprešiel parlamentom, na to nás bolo dosť veľa a dosť veľkej sily, ale príloha k tomuto zákonu vo forme dohody medzi ministrom zahraničných vecí a inými, podľa ktorých voľným spôsobom prúdia prostriedky na podporu iredenty na Slovensku, tá podpísaná a rešpektovaná bola. Takže čomu sa to chválite a z čoho ste to nadšený?! Dosť dobre tomu nerozumiem.
Kmec, Peter, poslanec NR SR (2021-05-03):
Ďakujem, pán predsedajúci. Erik, presne si to vystihol, to hodnotenie v oblasti zahraničnej politiky a ďakujem, že si ma doplnil. Tá vizitka – vláda medzinárodnej hanby – je tu namieste, pretože to, čo predvádzal expremiér Matovič, tak to si, to si, myslím, zaslúži bezprecedentné, bezprecedentný zápis do, do histórie slovenskej diplomacie a nebude to žiadne pozitívne hodnotenie. Takisto ako si spomínal, je veľa, veľa oblastí, kde, kde túto vládu môžme, môžme kritizovať, ale tá zahraničná politika je veľmi sledovaná kolegami v zahraničí. Ja som bol niekoľkokrát konfrontovaný otázkami zahraničnopolitického smerovania Slovenska v poslednom roku, pretože tá dvojkoľajnosť zahraničnej politiky bola viditeľná, a nakoniec na tom sa aj rozpadla predchádzajúca vládna koalícia. Takže ja z môjho pohľadu a z mojich skúseností musím skonštatovať, že za tých skoro už pomaly 30 rokov existencie Slovenska ťažko by som našiel nejaké porovnanie najhoršieho výkonu v zahraničnej politike. Ďakujem pekne.